
ДО
ГОСПОДИН ДИРЕКТОРА
НА “МИКАЕМ” ЕООД

С В И Щ О В

М О Л Б А

от МИЛА ПЕТРОВА ПЕЕВА
ул. Рила, 3, тел. 432 32

	ОТНОСНО: Назначаване на работа

	ГОСПОДИН ДИРЕКТОР,

	Моля да бъда назначена на работа в ръководеното от Вас дружество на вакантната длъжност “търговски представител”, след спечелен конкурс.
	Завършила съм СА “Д. А. Ценов”, Свищов, специалност “Търговски бизнес” и имам стаж по специалността 5 години. Владея писмено и говоримо английски език.
	Бих желала да обогатя опита си и да заема пост, който предлага повече отговорности.

ПРИЛОЖЕНИЕ:
1. Диплома за завършено висше образование;
2. Медицинско свидетелство;
3. Автобиография;
4. Препоръка.

Свищов, 20 януари 2014 година

С УВАЖЕНИЕ:





ДО
ГОСПОДИН НАЧАЛНИКА
НА РПУ

Л О В Е Ч


Ж А Л Б А

от ГЕОРГИ Д. ГЕОРГИЕВ
Ловеч, ул. Хр. Ботев, 14, тел. 3 42 28

ОТНОСНО: Кражба на лично имущество 

	ГОСПОДИН НАЧАЛНИК,

	На 20 януари, към 22,00 часа, при завръщането със семейството ми от излет на Витоша, намерих жилището си разбито. Липсват златни накити, валута на стойност 15 000 (Петнадесет хиляди) долара, картини (прилагам опис).
	Моля за Вашето съдействие за разкриване на виновника и възстановяване на нанесените ми щети.

Ловеч, 21 януари 2014 година

С УВАЖЕНИЕ:





ДО
СВИЩОВСКИЯ РАЙОНЕН СЪД
С В И Щ О В

ИСКОВА МОЛБА

от “СПЕКТЪР” ЕООД
Свищов, ул. 3-ти март, 9

срещу ЕТ “ИВАН ИВОНОВ”
София, ул. Цар Борис, 55

Цена на иска: $ 5000

	ГОСПОЖО СЪДИЯ,

	Ответникът по настоящият иск беше наемател на магазин за хранителни стоки на ул. Цар Освободител, 25, но от началото на годината е прекратил дейността си, без да ни заплати сумата, посочена в иска, която ни дължи за наеми.
	Молим да ни призовете на съд и след като установите основателността на претенцията ни, да постановите решение, с което да осъдите ответника да ни изплати дължимата сума с лихвите и разноските.

ПРИЛОЖЕНИЕ: 
1. Договор за наем;
2. Справка за цената на иска;
3. Покана за внасяне на иска и препис от молбата – за ответника.

Свищов, 20 януари 2014 година

УПРАВИТЕЛ:
(Д. Борисов)




“ДАВИД” АД - 6100 КАЗАНЛЪК
ул. Христо Ботев, 12, тел. 0431 4 23 58, П.К. 76

З А П О В Е Д
№ 86

	На основание спецификата на дейността, извършвана от дружеството, и във връзка с приетите Правила за вътрешният ред,

О П Р Е Д Е Л Я М
следното работно време:
	Преди обед  -  от 8,00 до 12,00 часа;
	След обед   -  от 13,00 до 16,00 часа;
	Почивка     -  от 12,00 до 13,00 часа. 
	Препис от заповедта да се връчи на всички служители от дружеството, а контролът по изпълнението възлагам на гл. счетоводител.

Казанлък, 20 януари 2014 година
ДИРЕКТОР:
/инж. Р. Янков/





СТОПАНСКА АКАДЕМИЯ “Д. А. ЦЕНОВ” - СВИЩОВ

СЛУЖЕБНА БЕЛЕЖКА

Ръководството на СА “Д. А. Ценов” издава настоящата на ЕМИЛИЯ ИВАНОВА КОЛЕВА, ул. П. Ангелов, 2, в уверение на това, че тя работи като счетоводител.
Настоящата бележка се издава за да й послужи пред РПУ.

Свищов, 20 януари 2014 година

ИНСПЕКТОР: ………….
(С. Янкова)







“МАРКОМ” АД - 1000 СОФИЯ
ул. Цариградско шосе, 115, бл. 8, П.К. 12

У Д О С Т О В Е Р Е Н И Е
№ 65

Акционерно дружество “Марком”, София, издава настоящето на КРАСИМИР ПОПОВ КОЛЕВ, притежаващ Л.К. № 76342830/14.08.02 г., издадена от МВР, София, с което удостоверява, че е завършил едногодишен курс по английски език и борсови операции.
Удостоверението да му послужи при постъпване на работа.

София, 20 януари 2014 година

ДИРЕКТОР:
/д-р Т. Велев/

ТВ/ДЦ



“АЛФАТУР” АД – 1000 СОФИЯ
ул. Хемус, 15, тел: 983 464
Изх. № 25/20.01.14 г.
П Р Е П О Р Ъ К А

	Маргарита Петрова Михайлова, родена на 23 май 1978 година в град София, постъпи на работа в нашето дружество на 15 юни 2001 година на вакантната длъжност “мениджър” на хотел “Здравец” в град Банско.
	Освен общите за длъжността функции, Михайлова извършваше и дейности като преводи на договори и оферти на немски и английски и преводач при преговори. Най-важните й задължения бяха:
· управление на хотела и участие в туристически борси;
· водене на кореспонденция на немски и английски;
· отговаряне на запитвания от чуждестранни клиенти;
· подготовка и разпространение на рекламни материали.
Маргарита Михайлова изпълняваше отлично задълженията си като мениджър на хотела. Тя има отлични професионални познания и умения. Много висока е езиковата й квалификация. Михайлова показва изключително желание за пълноценно включване в работата. Беше отличен ръководител и лидер, умееше да потушава конфликти и да изгражда доверие в колектива. Изпълняваше задълженията си съзнателно и перфектно. Подържаше отлични контакти с чуждестранните ни партньори.
Съжаляваме, че госпожа Маргарита Михайлова ни напуска, в нейно лице имахме един много надежден и отговорен служител. Благодарим за отличната й работа и й желаем успех във всяко следващо професионално и лично начинание.
София, 20 януари 2014 година
УПРАВИТЕЛ: 
        (Ат. Ангелов)
“АЛФАТУР” АД – 1000 СОФИЯ
ул. Хемус, 15, тел: 983 464
Изх. № 65/20.01.14 г.
П Р Е П О Р Ъ К А

	Евгения Иванова Енчева, родена на 14 април 1980 година в град Пловдив, община Пловдив, постъпи на работа в нашето дружество на 01 септември 2003 година като офис организатор. Отговаряше за работата на два отдела:
· отдел “Маркетинг и реклама”;
· отдел “Човешки ресурси”.
Освен общите си задължения като офис организатор, г-ца Енчева работеше и като преводач на английски език. 
След изпитателният срок от три месеца по нейно желание тя бе преместена в отдел “Маркетинг и реклама”, където отговаряше за туристическият пазар в Холандия. Работата й се състоеше в следното:
· Кореспонденция на английски с туристически агенции от Холандия;
· Осигуряване на рекламни материали и пазарни проучвания;
· Преводи на и от английски език.
Евгения Енчева притежава професионални познания и умения, което й позволяваше да изпълнява задълженията си общо взето според нашите очаквания. Познаваме г-ца Енчева като колежка с добра социална компетентност и умения за работа в екип.
Трудовото правоотношение на г-ца Енчева приключва на 31 януари 2014 година. Тя напуска по собствено желание.

София, 29 януари 2014 година
ОТДЕЛ “ЧОВЕШКИ РЕСУРСИ”,
МЕНИДЖЪР:....................
(Т. Танев)


Д Е К Л А Р А Ц И Я

	Долуподписаният ФИЛИП СТОЕВ ФИЛИПОВ, притежаващ личен паспорт серия Н, № …………….., издаден от РУ на МВР, Пловдив, ЕГН …………, декларирам, че в търговската си кореспонденция и върху документите, изхождащи от фирмата ми на едноличен търговец с наименование “Филипов-94” и седалище град Пловдив, ул. В. Левски, 24, ще полагам подписа си както следва: ……………………………………………………………………………
Пловдив, 20 януари 2014 година 

ДЕКЛАРАТОР: ……………

ПРИЕМО-ПРЕДАВАТЕЛЕН ПРОТОКОЛ

Днес, …………………в гр./с. ……………………………………...............................
..........................................................................................................................................
(трите имена на предаващия)
представител на ………………………………………………………….....................
с адрес …………………………………………………………...................................
предаде на ………………………………………………….........................................
представител на ………………………………………...............................................
с адрес ………………………………………..............................................................
а същият прие следните материали:…………….....................................................
с цел ………………………………………………………...........................................
	Приемателят се задължава да не предоставя предадените материали на трети лица. При неизпълнение на горното приемателят отговаря за нанесените вреди и пропуснатите ползи съгласно законите на страната.

ПРЕДАЛ: /п/                                                              ПРИЕЛ: /п/
Този документ е създаден в рамките на проект „Повишаване компетентността на съдии, съдебни помощници и съдебни служители 
от ВАС и административните съдилища”, Договор № 13-24-2/10.09.2013 г., финансиран от Оперативна програма 
„Административен капацитет”, съфинансирана от Европейския съюз чрез Европейския социален фонд. 

